**யோகன் கிரையொஃப்** (**Johan Cruyff**; இடச்சு: [ˈjoːɦɑn ˈkrœy̆f] (பிறப்பு: ஏப்ரல் 25, 1947, ஆம்ஸ்டர்டம், இறப்பு: 24, மார்ச் 2016), முன்னாள் டச்சு கால்பந்து வீரராவார். சில காலம் முன்பு வரை, காத்தலோனியா தேசிய காற்பந்து அணியின் மேலாளராக இருந்தவர் ஆவார். இவர் மூன்று முறை பாலோன் தி'ஓர் (1956-2009) விருது (1971, 1973 மற்றும் 1974 ஆண்டுகளில்) வென்றிருக்கிறார்; மிச்செல் பிளாட்டினி, மார்க்கோ வான் பாஸ்டன் மற்றும் லியோனல் மெஸ்ஸி ஆகியோருடன் பாலோன் தி'ஓர் விருதை அதிகமுறை வென்றவராக திகழ்ந்தார் (2012-இல் நான்காவது முறையாக பாலோன் தி'ஓர் விருதை வென்று புதிய சாதனை படைத்தார்).

காற்பந்தாட்டத்தை விளையாடும் முறைகளில் ஒன்றான முழுமையான காற்பந்து விளையாட்டு முறையின் மிகச்சிறந்த உதாரணமாக இவர் திகழ்கிறார். *முழுமையான காற்பந்து* விளையாட்டு முறை ரைனசு மிச்செல்சு என்பவரால் வளர்த்தெடுக்கப்பட்ட ஒன்றாகும். யோகன் கிரையொஃப், வரலாற்றின் மிகச்சிறந்த கால்பந்து வீரர்களில் ஒருவராக மதிக்கப்படுகிறார்; வரலாற்றின் மிகச்சிறந்த உலகக்கோப்பை காற்பந்து அணியின் வீரராகவும் தேர்ந்தெடுக்கப்பட்டிருக்கிறார். நெதர்லாந்து தேசிய காற்பந்து அணியின் தலைவராக இருந்து 1974 உலகக்கோப்பை காற்பந்துப் போட்டியின் இறுதிப்போட்டிக்கு இட்டுச்சென்றார்; அப்போட்டித் தொடரின் மிகச்சிறந்த ஆட்டக்காரர் விருதையும் இவர் வென்றார்.

கழகக் காற்பந்து வாழ்க்கையில், இவர் டச்சு கால்பந்துக் கழகமான அயாக்சில் தொடங்கினார். அங்கு, எட்டு எரெடிவிசி வாகையர் பட்டங்களையும் மூன்று ஐரோப்பியக் கோப்பைகளையும் வென்றார். 1973-இல் பார்செலோனாவில் இணைந்தார். முதல் பருவத்திலேயே லா லீகா வாகையர் பட்டத்தையும், ஐரோப்பாவின் சிறந்த வீரர் விருதை வென்றார்.

1984-ஆம் ஆண்டில் விளையாடுவதிலிருந்து ஓய்வு பெற்ற பிறகு, அயாக்சு மற்றும் பார்சிலோனாவின் மேலாளராக மிகப்பெரும் வெற்றிகளைக் கண்டிருக்கிறார்; மேலும், அவ்விரு கால்பந்துக் கழகங்களுக்கும் மிக முக்கியமான வழிகாட்டியாகவும் திகழ்கிறார்.

1999-ஆம் ஆண்டில் பன்னாட்டு கால்பந்து வரலாறு மற்றும் புள்ளிவிவரக் கூட்டமைப்பின் ஓட்டெடுப்பில் கடந்த நூற்றாண்டின் மிகச்சிறந்த ஐரோப்பிய காற்பந்தாட்ட வீரராகத் தேர்ந்தெடுக்கப்பட்டார்; அதே ஓட்டெடுப்பில், ஃபிஃபா நூற்றாண்டின் சிறந்த வீரர் பட்டியலில் பெலேவுக்கு அடுத்தபடியாக இரண்டாம் இடத்தைப் பிடித்தார். பிரான்சு காற்பந்துப் பத்திரிகையால் நடத்தப்பட்ட முன்னாள் பாலோன் தி'ஓர் வெற்றியாளர்களின் நூற்றாண்டின் சிறந்த வீரருக்கான ஓட்டெடுப்பில் மூன்றாம் இடத்தைப் பிடித்தார். உலகக்கோப்பை வரலாற்றில் ஃபிஃபா கனவு அணியின் அங்கத்தவராகவும் தேர்ந்தெடுக்கப்பட்டிருக்கிறார்; 2004-ஆம் ஆண்டில் ஃபிஃபா-வின் 100 ஆண்டுக் கொண்டாட்டத்தின் போது வாழும் 125 மிகச்சிறந்த காற்பந்து வீரர்களில் ஒருவராகத் தேர்ந்தெடுக்கப்பட்டார்.

குறிப்புதவிகள்
--------------

1. ↑  "Johan Cruyff: Netherlands great dies of cancer aged 68". *பி.பி.சி இணையதளம்*. 24 மார்ச் 2016.. பார்த்த நாள்: 24 மார்ச் 2016.
2. ↑  The Best x Players of the Century/All-Time. Rsssf.com (5 February 2001). Retrieved on 18 January 2013.
3. ↑  "MENOTTI: ""Pelé fue el más grande". Elgrancampeon.com.ar. 3 ஏப்ரல் 2013 அன்று மூலதளத்திலிருந்து பரணிடப்பட்டது எடுக்கப்பட்டது. 28 October 2013 அன்று பார்க்கப்பட்டது.
4. ↑  Interview: Alex Ferguson. Newstatesman.com. Retrieved on 18 January 2013.
5. ↑  Fußball-Legenden – Die besten Fußballspieler aller Zeiten
[*தொடர்பிழந்த இணைப்பு*]. Fussball-geschichte.com. Retrieved on 18 January 2013.
6. ↑  "IFFHS' Century Elections". *rsssf.com*. 22 March 2007 அன்று பார்க்கப்பட்டது.
7. ↑  "The Best x Players of the Century/All-Time". RSSSF. 18 March 2007 அன்று பார்க்கப்பட்டது.
8. ↑  "Pele's list of the greatest". BBC Sport. 4 March 2004. 16 November 2013 அன்று பார்க்கப்பட்டது.

வெளியிணைப்புகள்
---------------

* The World of Johan Cruyff – Explore the World of Johan Cruyff.
* Biography of Johan Cruyff – UEFA.com
* Johan Cruyff's NASL stats – nasljerseys.com
* Johan Cruyff player stats – BDFutbol.com
* Johan Cruyff manager stats – BDFutbol.com
* International Football Hall of Fame: Johan Cruyff – ifhof.com
* Profile of Johan Cruyff – Ajax.nl (டச்சு)
* Johan Cruyff Player profile பரணிடப்பட்டது 2013-11-11 at the வந்தவழி இயந்திரம் – FCBarcelona.com
* Johan Cruyff Manager profile பரணிடப்பட்டது 2013-10-30 at the வந்தவழி இயந்திரம் – FCBarcelona.com
* Johan Cruyff பன்னாட்டுக் காற்பந்துச் சங்கங்களின் கூட்டமைப்பு விளையாட்டு பதிவு